钦定古今图书集成/理学汇编/学行典/第185卷 > 侯知道 程俱罗
## 钦定古今图书集成/理学汇编/学行典/第185卷 > 侯知道 程俱罗

按《唐书孝友传》：“侯知道、程俱罗者，灵州灵武人。居亲
丧，穿圹作冢，皆身执其劳，乡人助者，即哭而却之。庐
坟次，哭泣无节，知道七年，俱罗三年不止。知道垢尘
积首，率夜半傅坟，踊而哭，鸟兽为悲号。李华作《二孝
赞》表其行曰：‘厥初生人，有君有亲。孝亲为子，忠君为
臣。兆自天命，降及人伦。背死不义，忘生不仁。过及智’”
就，为之《礼》文。至哉侯氏，创巨病殷。手足胼胝，以成高
坟。夜黑飙动，如临鬼神。哭无常声，迥彻苍旻。苴斩三
年，尔独终身。嗟嗟程生，其哀也均。顾后绝配，瞻前无
邻。